ঝাড়খণ্ড: বাজেট পেশ সোরেন সরকারের, বরাদ্দ ১ কোটি ৪৫ লক্ষ টাকা

রাঁচি: ঝাড়খণ্ড (Jharkhand) বিধানসভার (Assemble) বাজেট (Budget) পেশ হল। সোমবার হেমস্ত সোরেন সরকার (Hemant Soren Government) ২০২৫-২৬ অর্থবর্ষে ১ কোটি ৪৫ লক্ষ টাকার বাজেট পেশ করেছে। গত পাঁচ বছরের বাজেটের আকারের উপর ভিত্তি করে, প্রতি বছর বৃদ্ধি রেকর্ড করা হয়েছে।

জেএমএম নেতৃত্বাধীন জোট সরকার ২০২৪-২৫ সালে, ঝাড়খণ্ডে ১,২৮,৯০০ কোটি টাকার বাজেট পেশ করেছিল। সোমবার এই বাজেট পেশ করেন রাজ্যের অর্থমন্ত্রী রাধাকৃষ্ণ কিশোর ( Finance Minister Radhakrishna Kishore) ।

এবারের বাজেটে সামাজিক ক্ষেত্রের জন্য ৬২, ৮৪৪ কোটি টাকা এবং মাইয়ান সম্মানের (Maiyan Samman) আর্থিক সহায়তার জন্য ১৩, ৩৬৩ টাকা কোটি বরাদ্দ করা হয়েছে।

আরও পড়ুন: বাংলাদেশের সঙ্গে ভারতের গঙ্গা জলবন্টন চুক্তি পুনর্নবীকরণ কোন পথে?

গত বছর বিধানসভা নির্বাচনের পর ঝাড়খণ্ডে ক্ষমতা ধরে রাখার পর হেমন্ত সোরেনের নেতৃত্বাধীন সরকারের প্রথম বাজেট পেশ করে অর্থমন্ত্রী রাধাকৃষ্ণ কিশোর বলেছেন যে রাজ্যের অর্থনীতি ২০২৫-২৬ অর্থবছরে ৭.৫ শতাংশ হারে বৃদ্ধি পাবে বলে আশা করা হচ্ছে। অর্থমন্ত্রী বলেছেন, আসন্ন অর্থবছরের বাজেটে রাজস্ব ঘাটতি অনুমান করা হয়েছে ১১, ২৫৩ কোটি টাকা।

অর্থমন্ত্রী বলেন, সামাজিক ক্ষেত্রের জন্য ৬২,৮৪৪ কোটি টাকা এবং মহিলাদের জন্য মাইয়ান সম্মান আর্থিক সহায়তার জন্য ১৩, ৩৬৩ কোটি টাকা বরাদ্দ করা হয়েছে। অর্থমন্ত্রী কিশোরের কথায়, এই বাজেট দরিদ্র, কৃষক, আদিবাসী এবং মহিলা সহ সমাজের প্রতিটি শ্রেণীর আকাঙ্ক্ষা পূরণ করবে। সমাজের সকল স্তরের কথা ভেবে এই বাজেট ঘোষণা করেছে সরকার।